|  |  |
| --- | --- |
| 1. **Kápolnásnyék Község Önkormányzat Képviselő-testülete** 2. **2475. Kápolnásnyék, Fő utca 28.** 3. **Tel.: 22/574-100, Fax: 22/368-018** 4. **e-mail: hivatal@kapolnasnyek.hu** |  |

**Ügyiratszám: K/1521/2020**

**DÖNTÉSELŐKÉSZÍTŐ**

**IRAT**

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármestere**

**részére**

Tárgy: A fogorvosi körzet ellátására vonatkozó feladatellátási szerződés módosítása

Készítette: Szabóné Ánosi Ildikó jegyző

Az előterjesztéssel kapcsolatos törvényességi észrevétel:

Rendelet

**Határozat** X normatív

határozat

Az előterjesztés a kifüggesztési helyszínen közzétehető:

igen x

nem

Kápolnásnyék Község Önkormányzatának Képviselő-testülete 2012. december 12-i ülésén fogadta el a fogorvosi körzet ellátására vonatkozó feladat-ellátási szerződést, melyet a Dr. Gerhát-Dentál Korlátolt Felelősségű Társasággal (képviseli: Dr. Gerhát Márta) kötött az Önkormányzat.

Dr. Gerhát Márta fogorvos 2021. február 1. napján kérte a szerződés módosítását. A módosítás a feladatellátási szerződés 8. pontjára vonatkozik, melyben a Megbízott helyettesítését végző személyek adatai szerepelnek.

A szerződés 8.1. pontja módosul, mivel Feketéné dr. Demeter Szilvia helyett Dr. Vargyasi-Dávid Kata (orvosi nyilvántartási szám: 83470) látja el a Megbízott helyettesítését.

Fentiekre tekintettel a Dr. Gerhát-Dentál KFT-vel kötött feladatellátási szerződés módosítását támogatom.

Kápolnásnyék, 2021. február 2.

Podhorszki István

polgármester

**HATÁROZATI JAVASLAT**

Kápolnásnyék Község Önkormányzat Képviselő-testületének

/2021. (II.2.)

határozata

a fogorvosi körzet ellátására vonatkozó feladatellátási szerződés módosításáról

Kápolnásnyék Község Önkormányzat Polgármestere - a veszélyhelyzet kihirdetéséről szóló 478/2020. (XI.3.) Korm.rendeletre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint - Kápolnásnyék Község Önkormányzat Képviselő-testületének hatáskörében eljárva az alábbi döntést hozta:

Kápolnásnyék Község Önkormányzat Polgármestere Kápolnásnyék Község Önkormányzat Képviselő-testületének hatáskörében eljárva a Dr. Gerhát-Dentál Korlátolt Felelősségű Társaság (képviseli: Dr. Gerhát Márta, székhely: 2475 Kápolnásnyék, Gárdonyi út 16./B) kérelemének megfelelően a fogorvosi körzet ellátásáról szóló feladat-ellátási szerződést alábbiak szerint módosítja:

1. A fogorvosi körzet ellátására vonatkozó feladat-ellátási szerződés 8.1. pontja helyébe a következő rendelkezés lép:

„8.1. Dr. Vargyasi-Dávid Kata (orvosi nyilvántartási szám: 83470).”

2. A polgármestert a módosításokkal egységes szerkezetbe foglalt feladat-ellátási szerződést, mely jelen határozat 1. mellékletét képezi Kápolnásnyék Község Önkormányzata képviseletében aláírja.

A határozat végrehajtásáért felelős: Podhorszki István polgármester

A határozat végrehajtásának határideje: azonnali

/2021. (II.2.) határozat 1. melléklete

**FELADAT-ELLÁTÁSI SZERZŐDÉS**

**FOGORVOSI KÖRZET ELLÁTÁSÁRA**

**mely 2012. december 19. napján kelt,**

**és a 2013. október 17-én kelt I., 2020. március 23-án kelt II. és 2021. február 2-án kelt III. számú módosítással egységes szerkezetbe foglalt szövegezést tartalmazza,**

**melyet \*jelöl**

amely létrejött egyrészről **Kápolnásnyék Község Önkormányzata** (székhelye: 2475 Kápolnásnyék, Fő utca 28., Törzskönyvi azonosító száma (PIR): 364504, KSH statisztikai számjele: 15364500-8411-321-07, adószáma: 15364500-2-07, képviseli: \***Podhorszki István\*** polgármester), mint Egészségügyi közszolgáltatásért felelős szerv **–** továbbiakban: **Megbízó** **–**, másrészről **Dr. Gerhát-Dentál Korlátolt Felelősségű Társaság** (székhelye: 2475 Kápolnásnyék, Gárdonyi út 16./B, cégjegyzékszáma: 07-09-0224500, KSH statisztikai számjele: 23946673-8623-113-07, adószáma: 23946673-1-07, képviseletre jogosult neve: \* **dr. Gerhát Márta\* ügyvezető, üzletvezetésre jogosult tag,** a személyes ellátásra kötelezett orvos egészségügyi tevékenység során használt neve: dr. Gerhát Márta, orvosi nyilvántartási száma: 42 818), mint Egészségügyi szolgáltató, **–** továbbiakban: **Megbízott** **–**,jelen szerződést kötő felek a továbbiakban együtt: **Szerződő** **felek** között alulírott helyen és időben az alábbi feltételekkel:

1. A Szerződő felek rögzítik, hogy 2012. április 23. napján 2012. április 23. napjától határozatlan időre szóló vállalkozói szerződést kötöttek a fogorvosi körzet működtetésére /a vállalkozói szerződést nem módosítottak/, melyet közös megegyezéssel 2012. december 31. napjával jelen feladat-ellátási szerződéssel megszüntetnek, tekintettel arra, hogy 2013. január 1-jei hatállyal az önálló orvosi tevékenységről szóló 2000. évi II. törvény 2/B.§-ban foglalt követelményeknek megfelelő feladat-ellátási szerződést kötnek egymással.
2. A Megbízó az önálló orvosi tevékenységről szóló 2000. évi II. törvény 2/B. §-ban foglaltak alapján az egészségügyről szóló 1997. évi CLIV. törvény /továbbiakban: Eütv./152.§ (1) bekezdés b) és e) pontjában, valamint a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet 4. § (4) - (5) bekezdésben meghatározott fogorvosi alapellátási és iskola fogorvosi feladatok ellátásával a feladat-ellátási szerződés – továbbiakban: szerződés – 1. számú mellékletében foglalt közigazgatási területre és intézményekre, a fogorvosi körzetre vonatkozóan területi ellátási kötelezettséggel megbízza a Megbízottat, aki a megbízást vállalja.
3. Ezen megbízás teljesítése során a fogorvosi feladatokat Dr.Gerhát Márta. személyesen köteles ellátni, aki nyilatkozik, miszerint rendelkezik a megbízás ellátásához szükséges jogszabályban előírt praxisengedéllyel, feltételekkel, szakképzettséggel, s alkalmas a megbízás ellátására.

4. A Szerződő felek tudomásul veszik, hogy jelen szerződés érvényességének feltétele az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet alapján kötött hatályos finanszírozási szerződés – továbbiakban: finanszírozási szerződés –. A Megbízott kötelezettséget vállal arra, hogy a megbízás ellátásához szükséges engedélyek beszerzéséről, valamint a szükséges felelősségbiztosítási szerződés megkötéséről a megbízás teljes időtartama alatt gondoskodik, annak költségeit viseli.

Szerződő felek rögzítik, hogy a szerződés megkötésekor a Megbízott működési engedéllyel és finanszírozási szerződéssel rendelkezik a 2. pontban rögzített feladatok vonatkozásában, így működése folyamatos.

1. A Megbízott köteles ellátni az ellátási területén lakó, az ellátási területéhez tartozó intézményben óvodai/tanulói jogviszonnyal rendelkező személyeket, továbbá a rendelési idejében hozzá forduló személyeket, ha heveny megbetegedésük vagy krónikus betegségük miatt ellátatlanságuk az egészséget károsító vagy a gyógyulást lassító állapotromláshoz vezethet.

6. A Megbízott tudomásul veszi, hogy a Megbízó az ellátandó körzetet - az Eütv. 152. §   
(2) bekezdésben biztosított hatáskörében eljárva - egyoldalú jognyilatkozattal is, jelen szerződés fennállása alatt is bármikor megváltoztathatja. Körzetmódosítás esetén az érintett lakosság megfelelő tájékoztatásával kapcsolatos kötelezettségek a Megbízót terhelik.

6.1. Amennyiben a körzetmódosítás a Megbízott kérésére, vagy írásbeli hozzájárulásával történik, vagy közterület el-, illetve átnevezés, házszámrendezés miatt válik szükségessé, úgy a Megbízót kártalanítási kötelezettség nem terheli a Megbízott felé. A Megbízott jelen pontban felsorolt eseteiben kötelezi magát a változásnak megfelelően jelen szerződés módosításának aláírására.

6.2. A Megbízót a 6.1. pontban felsorolt eseteken kívüli körzethatár módosításakor az Öotv. 2/B. §-ban meghatározott kártalanítási kötelezettség terheli.

7. A Megbízott vállalja, hogy a megbízás teljesítésekor – az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet /továbbiakban: Kormányrendelet/ 2. § (2) – (3) bekezdésben leírt esetek kivételével – a mindenkor érvényes szakmai szabályoknak, valamint az Eütv. 121. §-ban előírt belső minőségügyi rendszer követelményeinek megfelelően folyamatos orvosi ellátást nyújt az egészségi állapot megőrzése, a betegségek megelőzése és gyógyítása céljából a személyes ellátásra kötelezett személyen keresztül.

8. A Megbízott kötelezettséget vállal arra, hogy a személyes ellátásra kötelezett személy - Kormányrendelet 2. § (2) bekezdésében meghatározott esetekben történő - távolléte esetén gondoskodik a helyettesítéséről, s annak pénzügyi fedezetét biztosítja. A helyettesítés időtartama alatt a napi rendelés elsősorban a 9. pontban megjelölt rendelőben történik. A Megbízott a személyes ellátásra kötelezett személy távolléte esetén köteles a helyettesítő személyéről, annak rendelője címéről és rendelési idejéről a hozzátartozó lakosságot írásbeli tájékoztató kifüggesztésével tájékoztatni.

A Megbízott helyettesítését a következő személyek látják el:

8.1.\* Dr. Vargyasi-Dávid Kata (orvosi nyilvántartási szám: 83470)

8.2. Dr. Szegedi József (orvosi nyilvántartási száma: 49056)

9. Megbízó a megbízás ellátásához a Kápolnásnyék, Semmelweis tér 1.szám alatti fogorvosi rendelőt - körzetre jutó terület: 50 m2, mely áll egy rendelő helyiségből (30 m2), betegváróból (15 m2), közös helyiségekből (5 m2) - továbbiakban: Rendelő - Megbízott térítésmentes használatába adja. A Megbízott a megbízást a Rendelőben, indokolt esetben a beteg otthonában látja el.

9.1. A használatba adott Rendelő berendezési tárgyainak, eszközeinek - továbbiakban: Ingóságok - leltár szerinti jegyzékét a jelen szerződés 1. sz. függeléke tartalmazza.   
A Szerződő felek kijelentik, hogy a Rendelő, valamint az Ingóságok rendeltetésszerű használatra alkalmasak, és azok megfelelnek az egészségügyi szolgáltatások nyújtásához szükséges szakmai minimumfeltételekről szóló 60/2003. (X. 20.) ESzCsM rendeletben /továbbiakban: miniszteri rendelet/ leírtaknak.

9.2. A miniszteri rendeletben meghatározott szakmai minimum feltételek biztosítása a Megbízott kötelezettsége. A Megbízott a használatába adott eszközök selejtezését a Megbízónál kezdeményezheti.

9.3. A Szerződő felek megállapodnak, miszerint a megbízás teljesítésével kapcsolatosan a Megbízott által okozott dologi kár esetében a jelen szerződés 1. sz. függelékében lévő eszközökre a károkozássalkapcsolatos Megbízotti magatartást figyelembe véve kártérítési felelősség terheli a Megbízottat.

9.4. A Megbízott köteles a térítésmentesen használatába adott Rendelőt és Ingóságokat rendeltetésszerűen, az elvárható gondossággal kezelni és a szerződés megszűnését követően használatra alkalmas állapotban a jelen szerződés 1. sz. függelékében foglaltaknak megfelelőn hiánytalanul, jól karbantartva visszaszolgáltatni. A Megbízott köteles mindent megtenni annak érdekében, hogy a Rendelő és az Ingóságok értékét és állagát védje.

9.5. Amennyiben a Megbízó értéknövelő beruházást végez a Rendelőben, úgy a jelen szerződés 1. sz. függelékében a változást ennek megfelelően szükséges átvezetni. A jelen szerződés 1. sz. függelékének naprakészen tartásáról a Megbízó gondoskodik.

9.6. A Rendelő átalakítására, bővítésére, más értéknövelő beruházás kivitelezésére a Megbízott kizárólag a Megbízó előzetes írásbeli hozzájárulását követően külön megállapodás alapján jogosult.

9.7. A használatba adás tulajdonjog változással nem jár, a Rendelő és az Ingóságok továbbra is a Megbízó tulajdonát képezik, annak a Megbízott részéről történő egyoldalú bárminemű megterhelése vagy elidegenítése tilos. A Megbízó hozzájárul, hogy a Rendelőt a Megbízott telephelyeként megjelölhesse és a cégbíróság felé bejelentse.

9.8. A Megbízó a térítésmentesen átadott Ingóságok, valamint a Rendelő használati jogát kizárólagosan a jelen szerződés 2. pontjában megjelölt fogorvosi feladatok ellátása céljából biztosítja a Megbízottnak. A Megbízott a Rendelőben egyéb, folyamatosan végzett egészségügyi tevékenységet csak a Megbízó előzetes írásbeli hozzájárulásával folytathat, azt hasznosításra harmadik személynek időlegesen sem engedheti át.

9.9. A rendeltetésszerű működéshez szükséges valamennyi nyomtatvány és fogyóeszköz beszerzéséről, valamint azok és az Ingóságok pótlásáról a Megbízott köteles gondoskodni azzal, hogy a pótolt Ingóság a Megbízott tulajdonába kerül.

10. A Rendelő közüzemi díjait (víz- és csatornadíj, villamos energia díja, gázszolgáltatás díja, kommunális szemét szállítás díja ) a Megbízó köteles megfizetni, a telefonköltség és internet szolgáltatás díját a Megbízott köteles megfizetni.

11. A Rendelő takarításáról a Megbízó saját költségén köteles gondoskodni.

12. A veszélyes hulladék kezeléséről és ártalmatlanításáról a Megbízott a saját költségén köteles gondoskodni.

13. A Megbízott köteles a finanszírozási szerződésben meghatározott rendelési időben a Rendelőben rendelni az alábbi megosztás szerint:

hétfő: nincs rendelés

kedd: 11.30 – 19.00 óra között

szerda: 11.30 – 19.00 óra között

csütörtök: 07.30 – 15.00 óra között

péntek: 11.00 – 15.00 óra között

/iskola fogorvosi ellátás: péntek: 07.30 – 11.00 óra között

A Megbízott a szerződés, illetve az egészségügyi szolgáltatás nyújtására jogosító működési engedélyének módosításával egyidejűleg a rendelési időről, annak változásáról köteles a lakosságot előre, időben tájékoztatni.

14. A Megbízott saját költségére és kockázatára vállalja, hogy tevékenységét a jogszabályban előírt megfelelő szakképzettségű asszisztens foglalkoztatásával látja el, aki felett gyakorolja a munkáltatói jogokat.

15. A Megbízott köteles érvényes felelősségbiztosítással rendelkezni, a szerződés időtartama alatt köteles mindazon károk megtérítésére, amelyet betegellátás során a beteg részére okozott.

16. A Megbízó hozzájárul ahhoz, hogy a Megbízott a feladat ellátására közvetlenül kössön finanszírozási szerződést.

\*16.1. Megbízó részére Megbízott 2013. évben :

2013. október 20. napjáig 206.400.-Ft összegű praxistámogatást biztosít.

Megbízó 2014. évtől kezdődően a praxistámogatás mértékét az éves költségvetésében, annak alakulásától függően állapítja meg.\*

17. A Megbízó a feladat ellátásáért külön megbízási díjat nem fizet.

17.1. Fogorvosi alapellátási feladatként díjazás ellenében végzendő – jogszabályban meghatározott – tevékenységből eredő pénzbevételek a Megbízottat illetik meg. A Megbízott által megállapított térítési díj összegéről köteles a Megbízót tájékoztatni.

17.2. A Megbízott köteles a térítésmentesen és a térítés ellenében végzendő kezelések listáját a rendelő várójában jól látható helyen kifüggeszteni.

18. A Megbízott a személyes ellátásra kötelezett személy, valamint az asszisztens szakmai képzéséről, továbbképzéséről gondoskodik és viseli annak költségeit.

19. Szerződő felek jelen szerződést 2013. január 1-jétől határozatlan időre, de minimum   
5 évre kötik.

20. Jelen szerződést - a hatályba lépést követő 5 éven túl - hat havi felmondási idő mellett Megbízott jogosult indoklással egyoldalúan felmondani. A felmondási idő alatt a Megbízott köteles a szolgáltatás biztosítására.

21. Jelen szerződést Szerződő felek - a hatályba lépést követő 5 éven belül is – írásban, közös megegyezéssel bármikor módosíthatják vagy megszüntethetik, valamint a Megbízó hat havi felmondási idő mellett felmondja, ha:

21.1. Megbízott a szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat.

21.2. A személyes ellátásra kötelezett orvos önálló egészségügyi tevékenység végzésére való jogosultságát bármely okból elveszti.

21.3. Megbízottnak a fogorvosi ellátás végzéséhez szükséges bármely engedélyét visszavonták.

21.4. Megbízó területi ellátási kötelezettsége megszűnik.

A felmondási idő alatt a Megbízott köteles a szolgáltatás biztosítására.

22. A Megbízott kötelezettséget vállal arra, hogy a jogszabályban előírt módon eleget tesz adatszolgáltatási kötelezettségének, és lehetővé teszi tevékenységének az arra jogosultak általi ellenőrzését az adatvédelmi szabályok betartásával. Külön kérésre a Megbízót tájékoztatja a 2. pontban foglalt feladat teljesítéséről.

23. A Megbízott tudomásul veszi, hogy jelen szerződésben leírt jogok és kötelezettségek harmadik személyre nem ruházhatók át.

24. Jelen szerződésben nem szabályozott kérdésekben fent megjelölt jogszabályok, továbbá a Polgári Törvénykönyvről szóló 1959. évi IV. törvény, az egészségügyi szolgáltatások gyakorlásának általános feltételeiről, valamint a működési engedélyezési eljárásról szóló 96/2003. (VII. 15.) Korm. rendelet, az iskola-egészségügyi ellátásról szóló 26/1997. (IX. 3.) NM rendelet, illetve a helyükbe lépő szabályozások, valamint a mindenkor hatályos vonatkozó jogszabályok rendelkezéseit kell alkalmazni.

25. A Szerződő felek jelen szerződésből eredő jogvitájukat békés úton rendezik, ennek eredménytelensége esetén kikötik - értékhatártól függően - a Székesfehérvári Városi Bíróság, illetve a Székesfehérvári Törvényszék kizárólagos illetékességét.

26. A Megbízott képviselője kijelenti, hogy a Megbízott képviseletére és jelen szerződés aláírására megfelelő jogosultsággal rendelkezik, ezzel összefüggésben felmerülő károkért a polgári jog szabályai szerint tartozik felelősséggel a Megbízó felé.

27. A Megbízó képviselője Kápolnásnyék Község Önkormányzat Képviselő-testülete 33/2020.(III.23.) és ../2021.(II.2.) számú határozatában kapott felhatalmazás alapján jogosult jelen szerződés aláírására.

**A Szerződő felek jelen szerződést – mely 5 (öt), egymással mindenben egyező, eredeti példányban készült és 27 (huszonhét) pontból áll – annak elolvasása és közös értelmezése, tartalmának megértése, és magukra nézve kötelezőnek elismerése után, mint akaratukkal mindenben egyezőt, helyben hagyóan aláírták.**

**Kápolnásnyék, 2021. február 2.**

**Kápolnásnyék Község dr. Gerhát-Dentál**

**Önkormányzata Korlátolt Felelősségű**

**képviseletében Társaság képviseletében:**

**/: Podhorszki István. :/** /: **dr.** **Gerhát Márta :/**

polgármester üzletvezetésre jogosult tag

Megbízó Megbízott

***Feladat-ellátási szerződés******1. számú melléklete***

**Fogorvosi körzet**

**Dr. Gerhát Márta fogorvos körzete**

**utcajegyzék**

|  |  |  |
| --- | --- | --- |
| Ady utca | Ipar utca | Semmelweis tér |
| Akácfavirág utca | Iskola utca | Széchenyi utca |
| Antall József utca | Jókai utca | Szegfű utca |
| Arany János utca | József Attila utca | Szent Gellért tér |
| Aranyeső utca | Kazinczy utca | Szent István utca |
| Árpád fejedelem utca (Pettend) | Kenessey utca (Pettend) | Szent László utca |
| Bágyom utca | Kiss utca | Szép Ilonka utca |
| Bajcsy-Zsilinszky utca | Kossuth Lajos út (Pettend) | Szív utca |
| Balassa utca | Kossuth utca | Táncsics Mihály utca |
| Bartók utca | Központi tanya (Pettend) | Tó utca |
| Bem utca | Kutas sor | Tompa Mihály utca |
| Bethlen Gábor utca | Lehel utca | Tulipán utca |
| Bodza utca | Liliom utca | Vándor utca |
| Bogyó köz  Búzavirág utca (Pettend) | Mátyás király utca | Vasvári utca |
| Csekés szőlő | Mikszáth utca | Vízmű utca |
| Deák Ferenc utca | Móra Ferenc utca | Vörösmarty utca |
| Dózsa utca | Mű út |  |
| Ercsi út | Németh László utca |  |
| Erzsébet utca | Olaj telep |  |
| Fehérvári út (Pettend) | Ország út |  |
| Felső major (Pettend) | Összekötő út |  |
| Fő utca | Petőfi Sándor út (Pettend) |  |
| Gárdonyi út | Petőfi utca |  |
| Géza utca | Rákóczi Ferenc utca |  |
| Hunyadi utca | Ravasz László utca |  |
| Ibolya utca | Rózsa utca |  |

Vörösmarty Mihály Általános Iskola és Gimnázium

2475 Kápolnásnyék, Gárdonyi út 29.

Kápolnásnyéki Napsugár Óvoda

2475 Kápolnásnyék, Fő utca 41.

***Feladat-ellátási szerződés 1. sz. függeléke***

|  |
| --- |
|  |
| **Önkormányzati vagyon egészségügyi szolgáltató általi használatáról** |

1. 1db röntgen
2. 1 db kompresszor
3. 1 db autókláv